那年盛夏我們綻放如花

《那年盛夏我們綻放如花》，係香港MakerVille製作嘅電視劇，由歐鎮灝、邱彥筒、張毓軒、張迪文領銜主演，陳健朗執導，改篇自小說《已讀不回死全家》。套劇喺2023年8月28號到9月15號逢禮拜一到五21:30-22:30喺香港電視娛樂ViuTV首播。製作特輯《那年盛夏我們綻放如花 製作特輯》喺8月26號禮拜六晚21:30-22:00播。因為電檢原因，套劇有啲鏡頭同內容會喺電視直播時用黑畫面取代咗，所以ViuTV網會另外有足本版點播。

角色

主要角色
歐鎮灝 飾 何晞賢
邱彥筒 飾 楊悅盈
張毓軒 飾 石曉陽
張迪文 飾 柯志恆

次要角色
陸駿光 飾 蔡明治
駱振偉 飾 周世文
陳穎欣 飾 何晞媛
陳湛文 飾 徐浩東
黃文慧 飾 羅嫲嫲
朱栢謙 飾 蘇煒良
盧鎮業 飾 火箭
黃溢濠 飾 阿田
林子傑 飾 凌國豪
洪嘉豪 飾 楊啟臻
葉振弘 飾 張允行
葛綽瑤 飾 陳佩珊
陳焯嵐 飾 洪諾言
郭東彩 飾 陳曉晶
戴玉麒 飾 賴智勇
蔡承恩 飾 吳啟鋒
李嘉毅 飾 羅彥輝
余子穎 飾 胡綺玲
許月湘 飾 區家純
陳傑奇 飾 徐建民
黃偉聰 飾 劉楚恆
杜曦駿 飾 鄧鐵雄
蔡曉童 飾 關家雯
歸綽嶢 飾 吳綺敏

特別演出
王丹妮 飾 石曉彤

其他角色
陳逸寧 飾 Isabelle
彭杏英 飾 楊悅盈阿媽
森信裕 飾 方溢滿
張啟興 飾 張浩榮
鄭絲 飾 黎美娟
郭駿賢 飾 梁嘉豪
方曉彤 飾 陳嘉欣
李駿碩 飾 Oscar
何肇康 飾 Jack
熊啟瑞 飾 水哥
林淑賢 飾 Miss潘

每集一覽

軼事
套劇原定2022年7月29號搞開鏡拜神儀式，但因為前一晚MIRROR演唱會發生冧屏幕事故而臨時取消，之後未有安排補辦。
套劇因為電視尺度關係，分電視首播版同埋網上足本版，係繼2019年《理想國》嘅《聲音監獄》單元之後，劇集類節目再出現呢種安排。
套劇首播前，電視台安排過工作人員喺鬧市派傳單，用「ViuTV誠邀你免費試嘢」嘅標題叫人入一個Telegram群組，而群組入面有「任務」，呼應套劇嘅情節，到群組人數超過一萬人後，揭曉個群組係套劇嘅官方宣傳群組，嗰個群組後來改名做「蔡鳴磊紀念中學學生關注組」。

ViuTV：那年盛夏我們綻放如花
ViuTV：那年盛夏我們綻放如花 (足本版)
ViuTV：那年盛夏我們綻放如花 製作特輯 
 MakerVille：那年盛夏 我們綻放如花

蔡鳴磊紀念中學學生關注組

電視節目變遷

2023年ViuTV劇集